বাংলাদেশের লোকোমোটিভ

বাংলাদেশের রেল পরিবহন ব্যবস্থায় ডিজেল লোকোমোটিভ ব্যবহার করা হয়। ডিজেল লোকোর মধ্যে ডিজেল–ইলেকট্রিক ও ডিজেল–হাইড্রোলিক, এই দুই ধরনের লোকো রয়েছে। ডিজেল লোকোর পাশাপাশি বাষ্পচালিত লোকোও একসময় ব্যবহার করা হতো, তবে বর্তমানে ব্যবহার করা হয় না। গেজ অনুযায়ী বাংলাদেশে ন্যারো-গেজ (৭৬২ মি.মি.), মিটার-গেজ (১,০০০ মি.মি.) এবং ব্রড-গেজ (১,৬৭৬ মি.মি.) লোকোর ব্যবহার রয়েছে। এর মধ্যে ন্যারো-গেজ রেলপথের ব্যবহার বর্তমানে না থাকায় কোনো ন্যারো-গেজ লোকো সচল নেই। মিটার-গেজ ও ব্রড-গেজ মিলিয়ে ২০২০ সাল পর্যন্ত মোট ৪৬৫টি ডিজেল লোকো (পুরনো ৩০০০ সিরিজ ব্যতীত) বাংলাদেশে আমদানি করা হয়। এদের অধিকাংশই ডিজেল–ইলেক্ট্রিক, তবে ৮০টি লোকোমোটিভ ডিজেল–হাইড্রোলিক। ৪৬৫টি লোকোর মধ্যে ৩৩৮টি মিটার-গেজ ও ১২৭টি ব্রড-গেজ। সকল ডিজেল–হাইড্রোলিক লোকো হাঙ্গেরির গ্যাঞ্জ–ম্যাভেজ কোম্পানি তৈরি করেছে। ডিজেল–ইলেক্ট্রিক লোকো বিভিন্ন কোম্পানি তৈরি করেছে যার মধ্যে জিএমডি, অ্যালকো, এমএলডব্লিউ, হুন্দাই রোটেম ও বানারাস লোকোমোটিভ ওয়ার্কস উল্লেখযোগ্য। ১৮৬২ সালের ১৫ই নভেম্বর ভারতীয় উপমহাদেশের পূর্ব বাংলায় (বর্তমান বাংলাদেশ) রেল পরিষেবা চালু করা হয়। তখন ট্রেন চালানোর জন্য বাষ্পচালিত লোকো ব্যবহার করা হতো। পরবর্তী একশত বছরেরও বেশি সময় ধরে এই লোকোগুলো বাংলাদেশের রেলে সেবা দিয়ে এসেছে। ১৯৫৩ সালে কানাডার তৈরি "ইএমডি বি১২" মডেলের ২০০০ শ্রেণীর মিটার গেজ লোকোর মাধ্যমে বাংলাদেশে (তৎকালীন পূর্ব পাকিস্তান) ডিজেল লোকোর সূচনা হয়, এবং রেলে ডিজেল লোকোর চাহিদা ও ব্যবহার বাড়তে থাকে। তার পাশাপাশি বাষ্পচালিত লোকোর ব্যবহার ধীরে ধীরে কমতে থাকে এবং ১৯৮০–এর দশকে সকল বাষ্পচালিত লোকো বাতিল ঘোষণা করা হয়। এর মধ্যে কিছু বাষ্পচালিত লোকো সংরক্ষণ করা হয়েছে। সকল বাষ্পচালিত লোকোর শ্রেণীকরণ পদ্ধতি ভারতীয় রেলের নিয়মে হয়েছে। ডিজেল লোকোর ক্ষেত্রে বাংলাদেশ রেলওয়ের নিয়মে তিনটি বর্ণ ও দুটি সংখ্যার সমন্বয়ে একটি শ্রেণী নাম নির্ধারণ করা হয়। প্রথম বর্ণ দ্বারা লোকোর গেজ চিহ্নিত করা হয়। বি = ব্রড-গেজ এম = মিটার-গেজ দ্বিতীয় বর্ণ দ্বারা ডিজেল লোকোর ধরন চিহ্নিত করা হয়। ই = ইলেক্ট্রিক এইচ = হাইড্রোলিক তৃতীয় বর্ণ দ্বারা লোকোর প্রস্তুতকারকের নামের প্রথম বা শেষ বর্ণ চিহ্নিত করা হয়। এ = অ্যামেরিকান লোকোমোটিভ কোম্পানি (অ্যালকো) বি = বোম্বারডিয়ার ডি = ডিজেল লোকোমোটিভ ওয়ার্কস (ডিএলডব্লিউ) ই = ইংলিশ ইলেক্ট্রিক জি = জেনারেল মোটরস ডিজেল (জিএমডি) এইচ = হিটাচি আই = হুন্দাই রোটেম এল = হ্যানসেল এম = মন্ট্রিয়ল লোকোমোটিভ ওয়ার্কস (এমএলডব্লিউ) জেড = গ্যাঞ্জ–ম্যাভেজ দুই ঘরের সংখ্যা দ্বারা লোকোর ক্ষমতা (অশ্বশক্তিতে × ১০০) চিহ্নিত করা হয়। উদাহরনস্বরূপ: এমইজি–১৫। এখানে, এম = মিটার–গেজ, ই = ডিজেল–ইলেক্ট্রিক, জি = জেনারেল মোটরস ডিজেল, এবং ১৫ = ১৫ × ১০০ = ১,৫০০ অশ্বশক্তি। ২১০০ সিরিজের লোকো (জিইইউ-১৪) ব্যতীত সকল মিটার–গেজ ও ব্রড–গেজ ডিজেল লোকোকে এই নিয়মে শ্রেণীকরণ করা হয়েছে। প্রতিটি শ্রেণীর জন্য একটি সংখ্যা সিরিজ নির্ধারণ করা হয় এবং সেই শ্রেণীর সকল লোকোকে সেই সিরিজ অনুযায়ী সংখ্যায়িত করা হয়। যেমন: বিইডি–২৬ শ্রেণীতে মোট ১৩টি লোকো রয়েছে। এই শ্রেণীর জন্য নির্ধারিত সিরিজ হচ্ছে ৬৪০০। এই শ্রেণীর সকল লোকোকে ৬৪০১ থেকে ৬৪১৩ পর্যন্ত সংখ্যায়িত করা হয়েছে। কখনো কখনো শ্রেণীকে স্পেসিফিকেশন ও সিরিজকে শ্রেণী বলা হয়ে থাকে। কিছু ক্ষেত্রে এই নিয়মের ব্যতিক্রম দেখা যায়। যেমন: এমইজি–১১ শ্রেণীর মোট ৪০টি লোকোকে ২০০১ থেকে ২০৪০ পর্যন্ত সংখ্যায়িত না করে করা হয়েছে ২০০০ থেকে ২০৩৯ পর্যন্ত (একই নিয়ম বিইএ–২০ শ্রেণীর ক্ষেত্রেও)। আবার, বিইডি–৩০ ও বিইডি–৩৩ ভিন্ন শ্রেণীর লোকো হয়েও একই সিরিজের (৬৫০০) অন্তর্ভুক্ত। ২৩০০ ও ২৪০০ সিরিজের লোকো একই শ্রেণীর অন্তর্ভুক্ত (এমইএম–১৪)। ১৯৬০–এর দশকে বাংলাদেশে ৩০০০ সিরিজের কিছু শান্টিং লোকো চলাচল করতো (বর্তমানে বাতিলকৃত)। তাই ২০২০ সালে হুন্দাই রোটেমের ১০টি নতুন লোকোকে ৩৪০০ সিরিজ দেওয়ার কথা (যেহেতু ৩১০০, ৩২০০ ও ৩৩০০ সিরিজও পূর্বে ব্যবহার করা হয়ে গেছে)। কিন্তু এদেরকে ৩৪০০ সিরিজ না দিয়ে সেই ৩০০০ সিরিজই দেওয়া হয়েছে। ২০২০ সাল পর্যন্ত, বাংলাদেশে ২১০০, ৩০০০ (পুরনো), ৩১০০, ৬২০০ ও ৭০০০ সিরিজের কোনো লোকো সচল নেই। এই তালিকাটি অসম্পূর্ণ। আপনি চাইলে এটিকে সমৃদ্ধ করতে পারেন। এদের পাশাপাশি, পিইআর (বর্তমানে বিআর) এর লোকোমটিভ এইচপিএস ৩২ ভারতের হাওড়ার ইস্টার্ন রেলওয়ে মিউজিয়ামে সংরক্ষণ করা হয়েছে যা ১৯৭১ সালের মুক্তিযুদ্ধের সময়ে ভারতে যাত্রীবাহী ট্রেন নিয়ে গিয়ে আর ফেরত আসে নি। বাংলাদেশে একসময় কিছু ন্যারো-গেজ (৭৬২ মি.মি.) ডিজেল লোকো চলতো। এগুলো সম্ভবত বিভিন্ন শিল্পকারখানায় ব্যবহার করা হতো। বর্তমানে এগুলো আর চলাচল করে না। এরকম অন্তত তিনটি লোকো বাংলাদেশের বিভিন্ন জায়গায় পরিত্যক্ত অবস্থায় পরে থাকতে দেখা যায়। ২০১৩ সালের ২৫শে মে বাংলাদেশে সর্বপ্রথম মিটার-গেজ ডেমু সেবা চালু করা হয়। চট্টগ্রাম বৃত্তাকার রেলপথসহ বিভিন্ন ছোট ছোট রেল রুটে এসব ট্রেন চলাচল করে। মোট ২০ সেট ডেমু চালু করা হয় যা চীনের "সিএনআর থাংশান" নির্মান করে। প্রতিটি সেটে মোট ৩০০ জন যাত্রী ভ্রমণ করতে পারে। প্রতিটি সেটের ক্ষমতা ৮০০ অশ্বশক্তি এবং এদের সর্বোচ্চ গতি ৬০ কিমি/ঘণ্টা। বাংলাদেশে মোট ৪টি লোকোমোটিভ কারখানা রয়েছে যেখানে লোকোসমূহের রক্ষনাবেক্ষন ও সংষ্কারের কাজ করা হয়: এই চারটি কারখানার মধ্যে কেন্দ্রীয় লোকোমোটিভ কারখানায় ভারী মেরামতের কাজ করা হয়। বাকি তিনটি কারখানায় সাধারণ রক্ষনাবেক্ষন ও সংষ্কারের কাজ করা হয়। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর, সম্পাদকগণ (২০১২)। "রেলওয়ে"। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "Preserved Steam Locomotives in Bangladesh"। www.internationalsteam.co.uk। সংগ্রহের তারিখ ২০২০-০৫-০২।  Engineers, United States Army Corps of (১৯৬১)। Transportation Survey of East Pakistan, 1961: Detailed report (ইংরেজি ভাষায়)। Department of the Army, Corps of Engineers।  "Steam Locomotive Information"। www.steamlocomotive.info। সংগ্রহের তারিখ ২০২০-০৯-২৫।  Engineers, United States Army Corps of (১৯৬১)। Transportation Survey of East Pakistan, 1961: Detailed report (ইংরেজি ভাষায়)। Department of the Army, Corps of Engineers।  "DEMU trains begin debut run in Ctg"। Bdnews24.com। সংগ্রহের তারিখ ২০১৩-০৫-২৬।  উইকিমিডিয়া কমন্সে Locomotives of Bangladesh সম্পর্কিত মিডিয়া দেখুন। বাংলাদেশ রেলওয়ের অফিসিয়াল ওয়েবসাইট